izzako/sundanese-pixelgpt huggingface dataset:
Tradisi anu masih hirup jeung aya ti baheula éta, salila genep bulan teu meunang ngalaksanakeun hajatan
Numutkeun tokoh désa Cikeléng (Kasnu, 70 taun), éta tradisi dina taun 2000 ieu di mimitian dina bulan Mei ka hareupna waktuna ‘usum hajatan’
Sedengkeun genep bulan ka tukang teu meunang ngayakeun hajatan
Keur saterusna, dina nangtukeun waktu iraha tradisi éta dilaksanakeun, ceuk kadés Cikeléng (Dulhalim) biasana dalakukeun tradisi anu disebut ‘Tilawatan Desa’, nyaéta tradisi sukuran ka Allah SWT sanggeus masarakat désa Cikeléng ngalaksanakeun panén di sawahna séwang-séwangan
Di sagigireun éta, ngirim sapotong du’a ka karuhun anu geus aya di alam baqa, supaya salawasna meunang ampunan ti tina rido-Na
Acara ‘Tilawatan Desa’ dilaksanakeun di komplék makam kramat Buyut Cikeléng anu dimimitian ku meuncit munding
Tradisi sarupa ieu saenyana geus dimulai dina taun 1938
Ti baheula, sato nu dikorbankeun téh munding, masarakat satempat ngaku yén teu resep miara sapi
VIwal ti sato piaraan saperti hayam, embé, jeung munding
Alasanna, munding mah mangpaatna loba keur mantuan patani, nyaéta nyambut sawah
Numutkeun Dulhalim, satacan ‘Tilawatan’ dimulai, ditandaan ku musawarah mupakat masarakat, utamana soal waragad
Sanggeus biaya éta kumpul karek tradisi tilawatan bisa dilaksanakeun
Unggal jalma ditangtukeun biasana Rp 5.000
Anggaran éta dibeulikeun munding sarta lamun aya leuwih dimangpaatkeun keur biaya miara makam kramat Buyut Cikeléng
Samentara éta, komplék makam kramat anu biasana réhé, nalika lumangsungna acara tilawatan ngadadak jadi ramé, pinuh ku warga
Maranéhanana ti isuk kénéh padamiluan acara jiarah ka makam
Maranéhanana ngadua anu dipingpin ku Kiai désa
Sangges jiarah dilanjutkeun ku acara meuncit munding disaksian ku masarakat
Francesco Petrarca (20 Juli 1304 - 19 Juli 1374) nyaéta hiji cendekiawan jeung panyair Italia
Anjeunna ogé minangka salah sahiji humanis nu pangawalna
Petrarca mindeng disebut "Bapa Humanisme"
Dina abad ka-16, Pietro Bembo nyieun modél pikeun basa Italia modérn dumasar kana karya-karya Petrarca
Sonéta-sonéta Petrarca dipuji jeung ditiru di sakabéh Eropa dina wanci Renaisans jeung minangka modél pikeun sajak liris
Anjeunna ogé katelah salaku salah sahiji nu kahiji mekarkeun konsép Jaman Kapoékan
Sapatu nyaéta alat pikeun ngabungkus suku anu biasana dijieunna tina kulit atawa bahan séjén , biasanya aya bagian sol,hak, kap, tur tali
Sapatu biasana dikelompokeun dumasar fungsina, saperti sapatu résmi(pesta), sapatu santai (kasual),sapatu dansa, sapatu olahraga, tur sapatu pikeun gawe.Sapatu berfungsi teu pikeun alas kaki wungkul, tapi ogé geus jadi bagéan tina penampilan seséorang
Sapatu anu maké sol karet mimiti dijieun tur dibéré ngaran "Plimsolls" 1892 "Goodyear" sarta perusahaan sapatu karet divisi ti "US Rubber Company", mulai ngaproduksi sapatu karet jeung dina bahan kanvas maké ngaran anu béda-béda tur anu ahirna ditantukeun yén Keds nyaéta ngaran anu paling alus
1908 "Marquis M. Converse" ngadegkeun "Converse shoe company", anu ngarevolusi olahraga bola basket leuwih ti saabad tur jadi ikon Amérika.. 1917 Sapatu keds nyaéta sapatu atletik munggaran anu diproduksi sacara massal
terus sapatu ieu engkena bakal disebut snéakers ku Henry Nelson McKinney, saurang agen periklanan pikeun "N.W
Ayer &amp; Son", sabab solna leuwih halus tur teu ngaluarkeun sora decitan.. 1917 Converse ngaluarkeun sapatu basket anu munggaran "the Converse All Star".. 1920 "Adi Dassler", anu ngadegkeun Adidas, mimiti ngaproduksi sapatu olahraga buatan sorangan di kamar mandi indungna tur teu ngagunakeun alat-alat listrik.. 1923 "The All Star" méré kasempatan ka "Chuck Taylor All Star", pikeun nyieun sapatu anu merkna "Chucks", "Cons", "Connies"
Sapatu ieu kajual leuwih ti 744 juta di 144 negara.. 1924 "Adi" jeung "Rudolph Dassler", sarta bantuan 50 anggota kulawargana, ngadaftarkeun bisnisna kalayan maké ngaran "Gebr der Dassler Schuhfabrik" di "Herzogenaurach", Jerman
ieu jadi munggaran ngaadegna Adidas saperti kiwari ref name="sumber2"/&gt;
1931 Adidas munggaran ngapruduksi sapatu tenis.. 1935 "Converse" ngarilis "the Jack Purcell" maké logo Smile di bagian hareupna
Sapatu éta jadi makin dikenal di Hollywood tur di kalangan barudak baong, nanging dina taun 1930, nalika badminton sarta tenis jadi terkenal, "Jack Purcell" ngan tinggal sajarah.. 1948 Puma "Schuhfabrik Rudolf Dassler" ngadeug di dunia tur ngawanohkeun puma Atom, sapatu maen bola munggarn puma digunakeun ku "tim sepakbola Jerman Barat".. 1950 • Snéakers jadi sapatu pilihan di mamana tur jadi simbol ti pemberontakan
Murah sarta gampang dipibenang ku barudak ngora di seluruh dunia
Di "U.S. cheerleaders" ngagunakeun swéaters, rok mini tur kaos kaki pendek kalayan sapatu tur atasan canvas (atau keds)
"The fashion" sacara resmi dikenalkeun nalika "James Dean" difoto ngagunakeun calana jinsna tur snéakers bodas
1962 "Phil Knight" jeung "Bill Bowerman" ngaluarkeun sapatu atletik berteknologi tinggi (dina taunna) "Blue Ribbon Sports" sarta dina taun 1968 sajalan jeung design tur teknologina anu anayr, nganti ngaranna jadi "Nike".. 1970 • "Platform shoes" kalayan tuur saluhur 2-5 inci jadi inceran lalaki sarta awewe
• éra 70-an ogé mangrupa awal pikeun sapatu modél bakiak jadi populer.. 1972 Logo Adidas ngalaman parobahan kalayan maké konsép "Trefoil Logo" nyaéta logo visual tilu daun kerangkai.. 1979 "Nike" nyiptakeun seri "Nike Air" anu munggaran
Terus dina taun 1982 dirilis "Air Force One", tur ngaluncurkeun "si legendaris" "Nike Air Jordan" 1985 anu mangrupa hiji "achievement" pikeun "the rookie of Chicago Bulls", Michael Jordan nepika "Nike Air Max" dina taun 1987.. 1990 Awal éra ieu diramekeun ku jenis sapatu anu solna rata, warna-warni tur persegi
Nanging platform shoes berjaya deui .. 1995 muséum sapatu Bata di Toronto, Kanada resmi dibuka dina bulan Mei.. 1996 Adidas ngalakukeun modérnisasi kalayan konsép "We knew then-we know now" anu ngagambarkeun kasuksesan masa kamari tur kajayaan masa kiwari
1998-2001 Sapatu lars jadi salah sahiji simbol paling populer ti Orde Baru anu militeristik.. 2006-2008 Modél wedges shoes cocok jeung loba jenis jenis outfit, warp tur strappy shoes jadi inceran awewe.. = Referensi =
Nyaéta médan énérji anu ngurilingan sakumna matéri
Sing naon waé anu mibanda struktur atom bakal mibanda aura, médan énérji anu nyaputna
Atom unggal matéri diwangun tina éléktron-éléktron jeung proton-proton anu tuluy-tuluyan bagerak
Éléktron-éléktron jeung proton-proton ieu téh geteran énérji listrik jeung magnét
Atom-atom mahluk hirup leuwih aktip jeung gumeter tinimbang atom-atom dina barang paéh
Ku sabab kitu médan énérji tutuwuhan, sasatoan, jeung manusa leuwih gampang didétéksi jeung dialaman
Aura manusa nyaéta médan énérji anu nyaput sakujur jasmani
Aura ngurilingan di sakuliah jihat awak, aura sipatna tilu diménsi
Dina individu anu séhat, aura ngawangun élips atawa lonjong endog di sakujur awak
Di karéréaan jalma, aura bakal mencar tilu tepi ka opat méter di sakuliah awakma
Aura para guru kuno bisa manjang nepi ka sababaraha kilométer jauhna
éta sababna maranéhna bisa dipiajrih ku ‘pengikut-pengikutna’ di mana waé ayana
Nu pangumumna dipikawanoh nyaéta halo (buleudan kudus) anu nyaputan para suhu jeung jalma-jalma suci, aura anu panggampangna ditingali ku karéréaan jalma
Ningali aura leuwih mangrupa masalah jasmaniah tinimbang métafisik
Sing saha baé ogé bisa diajar ningali aura
Hiji jalma sina nangtung 50 cm hareupeun latar bodas biasa
Éta jalma sina santéy, narik napas jero
Sangkan bisa ningali kalawan hadé urang kudu nangtung kira-kira anggang tilu méter tur cahayana tong caang teuing
Tingali ngaliwatan sirah jeung taktak éta jalma, bakal katingali kuluwung bodas samar-samar, atawa pérak kulawu ngurilingan sakujur awakna
Katingali ampir-ampiran jiga aya lampu di tukangeun éta jalma anu ditojokeun ka luhur
Bisa jadi dibutuhkeun waktu sababaraha kali
Kakara katilu poéna bisa ditingali warna-warnina
Tapi warna-warna naon
Konéng atawa kayas warna munggaran anu sering katingali ti karéréaan jalma
Jénderal TNI Anumerta Ahmad Yani (ogé diéja Achmad Yani; (Purworejo, Jawa Tengah, 19 Juni 1922 - Jakarta, 1 Oktober 1965) nyaéta hiji pahlawan révolusi jeung nasional Indonésia
Anjeunna katelah salaku hiji tentara nu pamikiranna sok ngalawan eujeung PKI (Partéy Komunis Indonésia)
Nalika ngajabat salaku Menteri/Panglima Angkatan Darat ti taun 1962, anjeunna nolak kahayangan PKI pikeun ngawangun Angkatan Kalima nu kasusun ti buruh jeung tani
Ku lantaran éta, anjeunna minangka salah sahiji targét PKI nu badé diculik jeung dipaéhan di antara tujuh pajabat TNI AD liwat G30S (Gerakan Tilu Puluh Séptémber)
Anjeunna ditémbak di roang makan di bumina, Jalan Lembang D58, Menteng dina tabuh 04.35 kaping 1 Oktober 1965
Mayatna teras dipanggihan di Lubang Buaya
Anjeunna dimakamkeun di TMP Kalibata, Jakarta
Ahmad Yani lahir di Jenar, Purworejo, Jawa Tengah dina kaping 19 Juni 1922 ti kulawarga Wongsoredjo, nu gawé di pabrik gula pibanda pangusaha Walanda
Taun 1927, Yani pindah bareng kulawargana ka Batavia, di mana ramana gawé pikeun hiji jéndral Walanda
Di Batavia, Yani ngaréngsékeun sakola dasar jeung sakola nengahna
Taun 1940, Yani ninggalkeun atikan sakola luhur pikeun asup ka dinas kamilitéran pamaréntah kolonial Hindia Walanda
Anjeunna asup Dinas Topografi Militér di Malang, Jawa Wétan, tapi eureun lantaran invasi Jepang taun 1942
Di waktos nu sami kulawargana pindah deui ka Jawa Tengah
Lagu Kabangsaan Uzbekistan
Gedong Bank Indonésia (Bandung) ayana di peuntas Gedong Oliefabrieken Insulinde
Wangunan kasebut dina mangsa Hindia Walanda dipaké salaku kantor "De Javasche Bank" Bandung
Mimiti diwangun taun 1909, Gedong "De Javasche Bank" rupana masih kénéh wangunan basajan nu teu pati gedé sarta nyanghareup ka beulah Kerklaan (ayeuna Jalan Perintis Kamerdékaan)
Di ahir taun 1800-an pamahaman ékonomi sacara umum ngagunakeun sawangan "merkantilisme", nyaéta kama'muran sarta kajayaan hiji nagara diukur tina jumlah sadiana emas nu dipiboga ku nagara kasebut
Alatan Perang Boer di Afrika Kidul sarta kahariwangan ékspansi nagara Inggris nu mangrupa nagara adidaya jaman harita, pamaréntah Hindia Walanda ngarasa perlu muka cabang "De Javasche Bank" di Bandung (nu émang direncanakeun jadi ibukota Hindia Walanda) pikeun nangtayungan kakayaan nagara sarta ngajauhkeun tina wewengkon basisir (Batavia) ka pasisian lembur (Bandung)
Sahubungan jeung hal kasebut, J. Reijsenbach Présidén ke-10 De Javasche Bank ngirim surat No
165 tanggal 7 Méi 1902 ka Déwan Militer Hindia Walanda sarta surat No
420 tanggal 16 Juni 1902 ka pamaréntah Hindia Walanda anu eusina ménta idin pikeun muka Kantor Cabang "De Javasche Bank" di Bandung
Tanggal 29 Oktober 1906 Direksi "De Javasche Bank" narima surat ti Gubernur Jenderal Hindia Walanda no.52 tanggal 24 Oktober 1906 ngeunaan seserahan sawidang taneuh nu legana 10.460 m² District Oedjoengbroengkoelon, Désa Kejaksangirang ka "De Javasche Bank" jeung Serifikat Hak Milik No
103 tanggal 8 Maret 1907 katut Surat Ukur No
53 tanggal 13 Pébruari 1907 sarta No
Lahan gedong "De Javasche Bank" nyaéta urut gudang uyah nu kahuruan dina taun 1901, saterusna lahan kasebut jadi lahan nu terbuka (plein) tempat pintonan sirkus, sandiwara, sarta pintonan seni nu sejénna
Dina malem minggu, para Préangerplanters silih ngajual tampang, pikeun tempat lelesonan, tempat dahar jeung nginum, sarta ngabongkeun mobil kaluaran anyar milik maranéhna
Lahan ieu perenahna di peuntas imah panyicingan kulawarga Walanda beunghar Soesman, nu boga tempat lapang balapan kuda Tegallega
Imah kulawarga Soesman ayeuna jadi Gedong Kerta Mukti
Tanggal 30 Juni 1909 Kantor Cabang "De Javasche Bank" di Laandraadweg (ayeuna Jalan Perintis Kamerdékaan) Bandung resmi dibuka, sanajan masih kénéh wangunan gedong nu basajan
Tanggal 5 Méi 1918 Gedong Kantor Cabang "De Javasche Bank" Bandung mimiti bisa dipaké
Dina mangsa jajahan Jepang "De Javasche Bank" (Kaasup Kantor Cabang Bandung) dilikuidasi sarta Kantor Cabang "De Javasche Bank" Bandung nu anyar dihirupkeun deui tanggal 9 Méi 1946
Pohpohan ("Pilea trinervia Wight") anu kaasup wanda Urticacéae nyaéta ngaran lalab anu didaharna téh daunna, jadi sorangan biasana di sisi leuweung tur warna daunna héjo.Pohpohan kaasup kana tutuwuhan terna anu jangkungna bisa nepi ka 5 meter, daunna teu teuas jeung seungit biasana dipaké obat nyeuri beuteung
Kandungan gizi dina pohpohan (per 100 gr bahan) nyaéta energi 37 Kal, protein 2,5 gr, lemak 0,8 gr, karbohidrat 6,9 gr, Kalsium (Ca) 744,0 mg, fosfor 80,0 mg, besi 5,9 mg, vitamin A 900 RE, vitamin C 5 mg, vitamin B1 0,03 mg, cai 87,4 gr jeung BODnya 69 %.Nilik kana komposisina sihoréng daun pohpohan luhur pisan kalsiumna per 100 gr (744,0 mg) lamun
per 100 gr (744,0 mg) lamun dibandingkeun jeung tutuwuhann lalab séjénna misalna daun katuk 540 mg, daun sampeu 165 mg jeung daun bayem 267 mg. Awak manusa perlu pisan kalsium pikeun "pertumbuhan" jeung "pembentukan" tulang jeung huntu nalika budak nepi ka rumaja, nalika ngandeg jeung salila nyusuan
Kacumponanana pangabutuh kalsium dina awak urang bisa nyingkahan "pengapuran" tulang (osteoporosis) nalika sawawa
Abu Yazid Al-Busthami (أبو يزيد البسطامي) anu dikenal Thaifur Abu Yazid Al-Busthami (طيفور أبو يزيد آلالبسطامي) nyaéta Sufi ti Persia, gumelar di Bustham, Iran
Abu Yazid Al-Busthami nyaéta salah sahiji Syéh anu aya dina silsilah dina Thoriqoh Sadziliyah
Ngaran Busthami dicokot tina ngaran kota Bustham (Bastam), Aki na Abu Yazid nyaéta panganut Zoroaster anu pindah ka Islam
Nalika leutik kénéh, Abu Yazid loba nyéépkeun waktu di Isolasi di imahna jeung di masjid
Sanajan di isola, Abu Yazid tara ngisolakeun dirina tina Dunya sufi
Abu Yazid ogé mingpin kahirupan asketisme jeung ninggalkeun kabéh kasenangan dunyawi
Dangding téh nyaéta karangan ugeran (puisi) dina wangun pupuh (bisa ditembangkeun), atawa sarua jeung guguritan
Nurutkeun M.A.Salmun mah antara dangding jeung guguritan téh aya bédana, dangding mah nyaéta susunan guguritan nurutkeun patokan pupuh;ari guguritan mah nyaéta jejer atawa poko anu dijieun dangding
Léptop (dipikawanoh ogé kalayan istilah notebook) nyaéta komputer pribadi anu ukurana rada leutik, anu bisa dibabawa jeung bisa ditendeun dina lahunan
Diwangun ku hiji perangkat anu ngawengku tombol, layar tampilan, mikroprosésor, biasanan dilengkepan ku batré anu bisa diisi ulang
Batré atawa adaptor mangrupa asal listrik tina léptop, urang henteu kudu nyambungkeun léptop kana arus listrik kawas komputer
Batré laptop umumna bisa tahan kira-kira sajam nepi ka genep jam, gumantung pamakéan, spésifikasi, sarta ukuran batré
Minangka komputer pribadi, Léptop mibanda fungsi anu sarua jeung Komputer Desktop
Komponén anu aya di jerona mah sarua waé jeung anu aya dina Komputer Desktop, ngan ukuranana leuwih leutik, leuwih hampang, henteu panas sarta irit listrik
Léptop lolobana ngagunakeun layar LCD ("Liquid Crystal Display") ukuranana 10 inci nepi ka 17 inci gumantung kana ukuran léptop éta sorangan
Sajaba ti éta, keyboard anu aya dina léptop ogé dilengkepan "touchpad" atawa dipikawanoh ogé minangka "trackpad" anu boga fungsi minangka penggerak kursor beubeuritan
Keyboard sarta beubeuritan tambahan bisa dipasang ngaliwatan sokét USB
Sajarah Kamekaran Léptop
Pausahaan lain saperti IBM, ngawanohkeun komputer jingjing
Komputer jinjing nu munggaran dijual nyaéta IBM PC
Henteu jiga Apple IIc, PC convertible téh bener-bener komputer leptop saperti Komputer Gavilan nu diwanohkeun taun 1986
Meuweuhna kamajuan téknologi ngabalukarkeun léptop loba rupana, ti mimiti nu leutik nepi ka anu gedé, tina spesifikasi basajan nepi ka spesifikasi anu hadé
Jinten bodas ("Cuminum cyminum") nyaéta ngaran tutuwuhan anu sikina loba digunakeun pikeun sambara atawa pangjangkep sabangsaning ramuan jajamu
Warna sikina bodas tur seungit
Jinten bodas alus tumuwuhna di wewengkon anu hawana tiis, misalna di India belah kalér deukeut suku/tutugan gunung Himalaya
Di Indonésia sanajan bisa tumuwuh, tapi hasilna teu nyugemakeun
Jinten bodas miboga watang kai, daunna nyusun, muter, tur patumpuk-tumpuk, wangunna lain wangun lambaran tapi leuwih siga benang-benang parondok
Warna anu "dominan" dina tangkal jinten bodas nyaéta warna héjo, sedengkeun kembangna laleutik warna konéng kolot
Siki jinten bodas ngandung unsur minyak kurang ti 8%, éta minyak téh kaluar ku cara di suling
Jinten bodas miboga mangpaat pikeun ubar kasakit jantung, "haid" teu lancar, hésé saré, sarta pikeun dijadikeun jajamu
Panalungtikan anu dilaksanakeun ku "Cancer Chemoprevention Research Center" (CCRC) Fakultas Farmasi, UGM, ngabuktikeun yén siki jinten bodas bisa dimangpaatkeun jadi ubar pikeun nyingkahan sél kanker
Saupama dipaké kalayan bener tur saluyu jeung dosis anu diusulkeun, jinten bodas téh bisa ngurangan résiko keuna ku kanker
Situs Jambansari nyaéta komplék makam Raden Adipati Arya Kusuma Diningratnu diwangun dina taun 1872
Situs Jambansari perenahna di JLn
Achmad Dahlan, sacara "administrative" kaasup lingkungan "Rancapetir" Kelurahan Linggarsari, kacamatan Ciamis, Kab
Ieu situs ayana dina 233m di luhur permukaan laut jeung dina koordinat 07 19’ 48, 7”LS dan 108 20’ 54,2”BT
Raden Adipati Arya Kusuma Diningrat nyaéta bupati ciamis ka 16, nu ngawasa dina taun 1839 – 1886
Situs ieu ayana di taneuh salega 4ha
Dina lahan éta salian ti pajaratan aya ogé pasawahan
Ieu kompleks makam téh dikokolakeun ku Yayasan Kusumadiningrat, Kompleks makam Raden Adipati Aria Kusumadiningrat diwatesan ku pager tembok nu jangkungna kurangleuwih 2 m. Panto asup ka ieu situs ayana di beulah wétan
Di tengah kompleks makam aya wangunan anu cungkup sarta dijieun tina kai jati
Hateup cungkup wangunna wangun limas anu di jerona aya makam utama nyaéta makam Radén Adipati Aria Kusumadiningrat
Di sakurilingna aya sababaraha makam baraya jeung katurunan Radén Adipati Aria Kusumadiningrat
Salain ti éta aya hiji wangunan anu dipaké pikeun tempat neudeun benda pusaka, mangrupa sanjata, gamelan, jeung perlengkapan karamik jeung lianna
Di ruang panundaan ieu aya arca, aya ogé arca anu diteundeun handapeun waregu
Di dieu wangunanna wangunan panyalamat anu aya nyaéta patung, tombak, keris, macam keramik, jeung naskah Sakabéhna arca nu aya di komplek makam jumlahna aya 13 arca anu di antarana wangunna arca megalitik, ganesa, nandi, jeung lingga
Salian ti éta aya ogé lumpang, batu, jeung lapik arca
Situ Lengkong Panjalu
Tayamum sacara etimologis nyaéta "Al Qosdu" (القَصْدُ) nu hartina maksud
Sedangkeun sacara istilah dina syari’at Islam nyaéta hiji ibadah ka Allah ku cara ngusap pameunteu jeung dua leungeun ku ngagunakeun "sho’id" anu bérésih
Sho’id nyaéta sakabéh barang nu aya di luhureun "bumi" (nu bisa digunakan pikeun ngalakukeun tayammum boh nu aya taneuhan boh henteu di dieu nu dimaksud nyaéta kekebul)
Tayamum nyaéta ngusapkeun taneuh kana pameunteu jeung ngumbah leungeun nepi ka siku ku sababaraha sarat
Tayamum ogé gaganti abdas atawa mandi, salaku "rukhsah" ("keringanan") pikeun jalma nu teu maké cai lantaran sababaraha halangan ("uzur"), nyaéta : Sedengkeun numutkeun "Kamus Basa Sunda", tayamum téh nyaéta abdas ku kikisik atawa taneuh lantaran euweuh cai
Dina harti séjén, tayamum téh gaganti wudhu atawa abdas jeung mandi wajib nu kuduna ngagunakeun cai bérésih diganti ku taneuh atawa kekebul anu bérésih
Ulah ngalakukeun tayamum maké taneuh jeblog atawa ngandung najis
Peuyeum mangrupa kadaharan tradisional Indonesia, rasana amis lantaran mangrupa hasil "fermentasi"
Peuyeum dijieun tina bahan baku nu tangtu anu di "fermentasi" alatan bantuan "mikroorganisme" "Saccharomyces cerivisiae" anu ngarobah "karbohidrat" ("fruktosa" sarta "glukosa") jadi "alkohol" sarta "karbondioksida"
Iwal ti "Saccharomyces cerivisiae" aya mikroorganisme séjén saperti "Mucorchlamidosporus" sarta "Endomycopsisfibuligera" anu mantuan ngarobah pati jadi gula ("glukosa")
Bahan peuyeum rupa-rupa gumantung kana kabutuhan, bisa maké béas ketan atawa sampeu
Peuyeum nu jieun tina béas ketan disebutna peuyeum ketan sedengkeun anu dijieun tina sampeu disebutna peuyeum sampeu
Peuyeum ketan nyaéta peuyeum anu dijieun tina ketan hideung atawa ketan bodas meunang nyeupan, maké dicampur ragi, dibunian 2-3 poé
Béas ketan dikeueum salila 4 jam, tuluy daun kiamis diasupkeun bari nambahan cai, terus disaring
Saterusna béas ketan anu geus dikeueum, diseupan nepi ka satengah asak, tuluy diangkat, tuluy dina béas ketan anu geus satengah asak ditambahkeun cai ki amis pikeun ngawarnaan jadi héjo tuluy campuran éta digalokeun sangkan warnana rata
Campuran éta diseupan nepi ka asak kira-kira salila 30 menit,sanggeus asak campuran dijait, tuluy ditiiskeun di luhur nyiru, saterusna dibéré ragi anu geus lembut leuwih tiheula, digalokeun nepi ka rata
Pamungkas campuran dibungkus maké plastik atawa daun cau singrapet (biasana dina bungkusan ditambahkeun bawang beureum sarta cabé pikeun peuyeumna bisa jadi atawa henteu garah), tuluy ditunda salila 2-3 poé (di"fermentasi")
Peuyeum sampeu teu béda jauh jeung peuyeum ketan ngan béda bahan bakuna wungkul nyaéta sampeu
Seupan sampeu nepi ka asak (Ulah asak teuing alatan engké hasilna jadi benyek), tuluy sanggeus tiis tendeun sampeu dina wadah bari ditutup anu geus diamparan daun cau sabada éta purulukan peuyeum ku ragi nepi ka rata
Tutupan deui ku daun cau tuluy tutup maké tutup wadahnya
Simpen di tempat haneut salila 2-3 poé
Migrasi prosés nyaéta kamampuan prosés pamindahan antar grup ti komputer ka komputer nu séjén
Prosés migrasi bisa diimpleméntasikeun di antara liwat OpenMosix
Prosés migrasi alternatif nyaéta définisi nu asalna ti désain IC jeungr rékayasa
Prosés migrasi atawa migrasi Layout nyaéta pikeun ngarobah aliran désain jeung bagan nu aya dina layout IC anyar pikeun prosés node téknologi
Palaksanaan prosés migrasi bisa dilakukeun ku cara manual kalawan fitur "redrawing" layout atawa otomatis EDA / alat CAD
Alat-alat utama di pasar pikeun mungkinkeun hiji aliran nyaéta: VLM cadence ti sistem désain, Siclone ti Sagantec, jeung alat TKE ti Takumi Technology
Dina linguistik, kluster nyaéta dua konsonan nu diomongkeun sakaligus
Conto kluster nyaéta kecap "opskrbljivanje" () dina basa Kroasia, jeung sphinx () dina basa Inggris
Kluster sanés dua huruf (lambang) nu digabung, sabab kluster téh dua konsonan (bunyi) nu digabung, jeung teu sakabéh huruf nu digabung mangrupa konsonan nu digabung
Kadang dua huruf nu digabung ngan ngalambangkeun hiji konsonan, contona dwihuruf "th" dina kecap "Thailand" () ngalambangkeun foném
Daptar Istilah Linguistik
Ieu daptar istilah-istilah linguistik atanapi basa: A. ablativus – ablaut – absolutivus – adjéktivus – advérbium – agens – afiks – afrikat – aglutinasi – aksara – aksén – aktan – akusativus – alfabét – alihaksara - alofon – alomorfem – alvéolair – anaforis – analisa – analogi – anaptiksis – anlaut – anterior – aoristus – apikal – apokope – aproksiman – arkhifonem
– apokope – aproksiman – arkhifonem – artikulasi – aspek – aspirasi – asimilasi – asimilasi progrésif – asimilasi regresif – atematis – atributif – augment – auslaut - alegori - aliterasi - alonim - alusio - anakronisme - antanaklasis - antiklimaks - antitesis - antonomasia - antropomorfisme - apofasis - aptronim - asindeton B. bahuwrihi – bilabial – bilingual C. calque D. dativus
– bilingual C. calque D. dativus – deklinasi – denominativus - distribusi komplementer – deiktis – dental – derivasi – diakhronik – dialék – diftong – diminutif – disimilasi – distingtif – disilabik – distribusi – dorsal – dualis - depersonifikasi - disfemisme E. efek McGurk – elisi – emfatis - enklitik – endosentrik – epentesis – ergativus – eksosentrik – eksposisi - eksplosif
– eksosentrik – eksposisi - eksplosif – etimologi - ekskalamasio - elipsis - enumerasio - eponim - eufimisme F. faringal – feminimum – flap – fleksi – fonem – fonetik – fonologi – fonologis – fortis – frikatif – fusi – futurum - fabel - fluktuasi G. glotis – geminasi – genitivus – gerundium – gerundivum – glos – glide – guna (linguistik) –
– glide – guna (linguistik) – gutural H. haplologi – harmonisasi vokal – homorgan - hiperbola - hipokorisme I. idiolek – imperativus – indikativus – infiks – infleksi – injungtivus – inlaut – intervokalis – instrumentalis – intonasi – intransitif – inovasi – IPA – isoglos – isolat – iterativa - innuendo - interupsi - inversi - ironi K. kalimah – kasus – kata
K. kalimah – kasus – kata kiasan – kausativa – kecap - kluster - komposisi – konjugasi – konjungsi – konjungtivus – konkantenasi – kongruénsi – konsonan – konstituen – kontéks – kontinuan – koronal – kwantor - kuno - klimaks - kolokasi - kontradiksi interminus - koréksio L. labial – labiodental – laminal – laringal – lateral – lenisi – leksem – leksikon
– lenisi – leksem – leksikon – leveling – likuida – lokativus - litotes M. maskulinum – medium – metatesis – modus – morfem – morfologi – morfonologi – mutasimajas - metafora - metonimia N. nasal – nasalisasi – neutrum – netralisasi – nomen – nominalisasi - nominativus – nul morfem O. obstruen – obyek – oklusif – onomatope – oronasal - oposisi –
onomatope – oronasal - oposisi – optatif – oral - oksimoron P. palatal – palindrom - paradigma – partisipium – patiens – penultima - pepet – perifrastis – pluralis – phonemic split – phonemic merger – polisemi – posposisi - poskolonial – predikat – predikatif – prefiks – preposisi – preverbium – proklitis – produktif – protesis - parabel - paradoks - paralelisme -
parabel - paradoks - paralelisme - pararima - pars pro toto - perifrase - personifikasi - pleonasme - polisindenton - preterito R. redundansi – referen – relasi sintagmis – retrofleks – rhotasisme – rumpun bahasa - repetisi - retoris S. samprasarana – sandhi – sandhi nada - shwa – singularis – sonan – sonoran – spiran – substantif – subyek – subyongtif – sufiks
– subyek – subyongtif – sufiks – suplesi – suarabakti – silabe – sintaksis – sinyal akustik – sinkhron – sinkop – sintagma - sarkasme - satire - sigmatisme - silepsis - simbolik - simile - sinéstésia - sinisme T. tmesis - tautologi - totum pro parte U. umlaut – uvular V. velar – vérbum – vokal – vokativus W. wrddhi Z. zeugma
Legenda Asal Mula Upacara Kasada
Nurutkeun carita, asal mula upacara Kasada lumangsung sawatara abad anu nu baheula
Dina mangsa pamaréntahan Dinasti Brawijaya ti Karajaan Majapahit
Sang permaisuri menang anak awéwé anu dibéré ngaran Roro Anteng, sanggeus nyanghareupan gefé sang putri meunang pasangan saurang nonoman ti kasta Brahma ngaranna Joko Ségér
Dina waktu Karajaan Majapahit ngalaman kamunduran sarta babarengan mimitian nyebarna ageman Islam di Jawa, sawatara punggawa karajaan sarta sawatara barayana megatkeun pikeun pindah ka wewengkon wétan, sarta sawaréh nuju di wewengkon Pegunungan Tengger kaasup pasangan Rara Anteng sarta Jaka Ségér
Pasangan Rara Anteng sarta Jaka Seger ngawangun pamukiman sarta saterusna maréntah di wewengkon Tengger jeung sebutan Purbowasesa Mangkurat Ing Tengger, maksudna "Pangawasa Tengger Anu Budiman"
Ngaran Tengger dicokot ti ahir suku kecap ngaran Rara Anteng sarta Jaka Seger
Kecap Tengger hartosna ogé Tenggering Budi Luhur atawa ngawanohan moral luhur, simbol katengtreman langgeng
Ti wayah ka wayah masarakat Tengger hirup makmur sarta tengtrem, tapi sang pangawasa teu pisan-pisan ngarasa bagja, alatan sanggeus sawatara lila pasangan Rara Anteng sarta Jaka Tengger berumahtangga tacan ogé dibéré turunan
Saterusna diputuskeun pikeun naék ka penclut gunung Bromo pikeun bersemedi kalayan pinuh kapercayaan ka Anu Maha Kawasa sangkan béré turunan
Ujug-ujug aya sora gaib anu ngomong yén semedi maranéhanana baris ka kabul tapi jeung sarat lamun geus meunangkeun turunan, anak anu bungsu kudu dikorbankan ka kawah Gunung Bromo, Pasangan Roro Anteng sarta Jaka Seger nyanggupan sarta saterusna beunangna 25 jelema putra-putri, tapi naluri kolot angger henteu tega lamun kaleungitan putra-putrina
Pondok kecap pasangan Rara Anteng sarta Jaka Seger jalir pasini, Déwa jadi ambek kalayan ngancem baris méré musibah, saterusna jadi prahara kaayaan jadi gelap gulita kawah Gunung Bromo nyemburkeun seuneu
Kesuma anak bungsuna lenyap ti tetempoan ka séréd seuneu sarta asup ka kawah Bromo, babarengan leungitna Kesuma kadéngé sora gaib:"Saudara-saudaraku anu kucintai, kuring geus dikorbankeun ku kolot urang sarta Hyang Widi nyalametkeun maranéh kabéh
Hirup tengtrem, sembahlah Hyang Widi
Kuring ingatkan sangkan maranéh saban bulan Kasada dina poé ke-14 ngayakeun sesaji ka Hyang Widi di kawah Gunung Bromo
Kabiasaan ieu dituturkeun sacara turun temurun ku masarakat Tengger sarta saban taundiayakeun upacara Kasada di Poten lautan keusik sarta kawah Gunung Bromo
Engkol "(Brassica oleracea)" téh sayuran anu buleud jeung disusun ku daun-daun anu héjo sarta "patumpang tindih".Engkol atawa basa Walandana mah "kool" nyaéta ngaran sayuran anu sok disebut ogé kol, sok dipaké lalab, diangeun jeung sajabana
Sanajan dina engkol sok kaambeu bau walirang jalaran ayana kandungan walirang anu loba tapi engkol,boga mangpaat keur kaséhatan di antarana ngurangan beurat awak,kulit buruk jeung "sembelit"
Ngadahar sayur kol atah atawa setengah asak supaya vitamin jeung mangpaatna angger aya
Engkol kaasup sayuran anu luhur kandungan serat jeung vitamin C na
Lamun didahar atah-atah bisa nyingkahan kangker jeung ngubaran panyakit maag
Anu rumasa boga panyakit maag leuwih hadé ngadahar engkol ku cara dijieun jus
Husus keur anu panyakit maag, bakal leuwih hadé lamun satengah jam atawa sajam saméméh dahar nginum heula jus engkol
Cara nyieunna téh 300 gram bonténg ditambah 150 gram engkol bodas anu geus dibérésihkeun saméméhna tuluy dijus sabada kitu disaring tuluy diinum
Engkol mah leuwih hadé didahar atah ti batan diseupan atawa diasakan nepi ka hipu, ku sabab bisa galuarkeun gas nu ngabalukarkeun beuteung nu ngadaharna bunghak
Chyé Rétty Isnéndés pituin urang Nagrak Sukabumi
Lahir tanggal 2 Désémber 1972
Panyajak, pangarang carita pondok, jeung panulis éséy dina basa Sunda
TK, SD, Madrasah jeung SMP-na di Nagrak sarta SMA-na di Cibadak
Taun 1993 miluan UMPTN tur lulus dina pilihan kahiji Jurusan Pendidikan Bahasa Daérah FPBS IKIP Bandung
Mimiti resep nulis sajak ti SD kénéh (dina basa Indonésia), di SMP mimiti nulis sajak dina basa Sunda
Taun 1994 sajak jeung carponna mimiti dipublikasikeun dina Manglé, satuluyna tulisan-tulisanana (utamana sajak-puisi) dimuat dina "Turus", "Galura", "Kujang", "Pikiran Rakyat", "Bandung Pos", "Galamédia", "Cahara Bumi Siliwangi", jeung "Balébat"
Nepi ka kiwari, nulis 200-an sajak, 75-an carpon, jeung dua novellet
Éséyna mah can diitung
Kumpulan sajak-na nu mimiti "Kidang Kawisaya" (1999) meunang panglélér Hadiah Rancagé 2000
Salian ti éta aya ogé sawatara panglélér lainna kayaning Diploma ti muséum Seni Anak dan Remaja Oslo-Norwégia taun 1991 (SMA) kana puisina Disasters, Pinunjul Nulis Sajak Sunda sa-Jawa Barat nu diayakeun ku HIMA PENSATRADA taun 1996, Penghargaan Pangarang Ngora ti Granesia (1996), Penghargaan Sirung Harepan ti Granesia (1997), Pinunjul I Baca Puisi (Indonésia) tingkat Mahasiswa/Umum ti IKAPI (1998), Piagem Sastra ti LBSS kana skripsina
Piagem Sastra ti LBSS kana skripsina ‘Analisis Puisi Mantra di Kacamatan Nagrak Kabupaten Sukabumi’ (1998), Hadiah Sastra Rancagé ti Yayasan Rancagé nu dipupuhuan ku Ajip Rosidi, keur kumpulan sajakna "Kidang Kawisaya" (2000), pinunjul ngarang carita pondok nu diayakeun ku PPSS &amp; Dinas Kebudayaan dan Pariwisata Propinsi Jawa Barat (2007), jeung Pinunjul nulis sajak Sunda nu diayakeun ku PPSS (2008)
Sawatara karya sastrana bacacar dina antologi-antologi (Sunda jeung Indonésia)
Sawatara sajak-sajakna dina "Kidang Kawisaya" dimusikalisasi ku Tangara Bulan, disanggi ku Adhika Nurkholiz Aziz jeung sajak ‘Bulan Tok-na’ disanggi ku Ari KPIN
"Nu Nyusuk dina Sukma" mangrupa kumpulan sajakna nu kadua sanggeus "Kidang Kawisaya"
Gedung Merdeka nyaéta ngaran gedung nu aya di puseur kota Bandung perenahna di Jl.Asia Afrika no 65
Kungsi dijadikeun tempat Konferensi Asia Afrika (18 April-24 April 1955), sidang-sidang jeung sekretariat Konstituante (1956-1959), Badan Perancang Nasional, Majelis Permusyawaratan Sementara (MPRS) taun 1960-1965, Konferensi Islam Asia Afrika taun 1965, jeung panglawungan-panglawungan lianna nu sipatna nasional jeung internasional
Munggaran diwangun dina taun 1895 minangka tempat kumpulna urang Eropa, utamana mah urang Walanda nu dumuk di daérah Bandung
Maranéhna nyieun hiji paguyuban nu kasohor kalawan ngaran "Societeit Concordia" dina tanggal 29 Juni 1879
Tujuanana nyaéta "... de bevording van gezellig verkeer" minangka tempat panglawungan sanggeus "Warung De Vries"
"Concordia" hiji wangunan nu kawilang basajan, perenahna aya di jalan "Groote Postweg" (kiwari Jalan Asia Afrika) jeung "Bragaweg" (kiwari jalan Braga)
Sisi Beulah katuhuna deukeut jeung walungan "Tjikapoendoeng" ("Cikapundung")
Gedung "Societeit Concordia" diwangun deui dina taun 1921 kalawan gaya arsitektur modérn (Art Deco) nu fungsional sarta leuwih ngutamakeun struktur ku arsiték Gallen Last jeung C.P.Wolff Schoemaker, guru besar arsitéktur di Technische Hogeschool (THS) nu kiwari jadi Institut Teknologi Bandung (ITB)
Ieu Gedung Societeit Concordia robah jadi gedung panglawungan "super club" nu kacida eksklusifna sa-Nusantara
Gedong Merdéka di Jalan Asia Afrika, Bandung, mimitina taun 1895 ngan saukur wangunan basajan kalayan legana 7.500 méter pasagi
Waktu éta gedong teh tempat patemon "Societeit Concordia", sakelompok urang Éropa, khususna Walanda, anu cicing di kota Bandung jeung sabudeureunana
Dina 1921, wangunan ieu direnovasi jadi klub méwah paling ekslusif jeung modern di Nusantara, ngaranna Concordia, ku arsiték C.P
Wolff Schoemaker dina gaya "Art Deco"
Dina 1940, jangjang kénca wangunan ieu dirénovasi dina gaya arsitéktur gaya Internasional ku arsiték A.F
Aalbers, kalawan fungsi utama salaku wewengkon rékréasi
Dina mangsa penjajahan Jepang, wangunan utama diganti ngaranna jadi "Dai Toa Kaikan" sarta dipaké salaku puseur budaya, sedengkeun ku sayap kiri, disebut Yamato, dipaké salaku tempat nginum, tapi kaduruk handap dina 1944
Sanggeus Proklamasi Kamerdékaan Indonésia tanggal 17 Agustus 1945, Gedong Merdéka dijadikeun markas para nonoman Indonésia ngalawan tentara Jepang sarta saterusna dijadikeun ajang kagiatan Pamaréntah Kota Bandung
Sanggeus Konferensi Asia Afrika taun 1955, wangunan ieu diganti ngaranna jadi Gedong Merdéka ku Présidén Soekarno
Saprak harita, wangunan ieu geus miboga sajarah panjang salaku tempat pikeun rupa-rupa rapat jeung konferensi, diantarana Konférénsi Mahasiswa Asia Afrika (1956), Sidang Déwan Kasatiaan Rakyat Asia Afrika (1961), Konférénsi Islam Asia Afrika (1965), jeung sajabana
Dina 1980, sakabéh wangunan ditunjuk minangka Musieum Konférénsi Asia-Afrika, sarta ti saprak éta terus jadi saksi kajadian sajarah penting
"Societeit Concordia" diwangun deui dina taun 1940 kalawan gaya arsitektur "International Style" nu dibantuan ku arsiték A.F.Aalbers
Nalika jaman Jepang (1942-1945), Gedung "Societeit Concordia" robah ngaran jadi "Dai Toa Kaikan" sarta dijadikeun puseur kabudayaan
Sanggeus proklamasi kamerdékaan Républik Indonésia tanggal 17 Agustus 1945, éta gedung dijadikeun puseur pamuda Indonesia nu aya di Bandung pikeun ngalawan pasukan Jepang nu teu daék mikeun kakawasaanana sarta tempat kagiatan pamaréntah kota Bandung sanggeus kota Bandung dibagi dua: Bandung kalér nu dikawasa ku sekutu jeung Bandung kidul nu dikawasa ku pamaréntah Indonésia kalawan wates jalan kareta api (Desember 1945-Maret 1946)
Taun 1949-an, Gedung "Societeit Concordia" dioméan sarta dijadikeun deui tempat panglawungan urang Eropa (kaasup sababaraha urang Indonésia)
Dumasar kana kaputusan pamaréntah Indonésia (1954) nu netepkeun Bandung minangka tempat Konferensi Asia Afrika, Gedung "Societeit Concordia" kapilih jadi tempat lumangsungna ieu konferensi ku lantaran ieu gedung mangrupa gedung panglawungan nu pangméwahna sarta panggedéna di Bandung
Salian ti éta, lokasina aya di puseur kota nu deukeut jeung Hotel Savoy Homann jeung Preanger
Ti taun 1955, Gedung "Societeit Concordia" dirombak ku Jawatan Pekerjaan Umum Propinsi Jawa Barat nu dipingpin ku Ir
R. Srigati Santoso sarta wangunanana disaluyukeun jeung kagunaanana minangka tempat lumangsungna konferensi tingkat internasional
Nalika tanggal konferensi geus deukeut (7 April 1955), ieu gedung diganti ngaranna ku présidén Soekarno jadi Gedung Merdeka
24 April 1980 di ieu gedung diwangun Museum Konferensi Asia Afrika minangka acara puncak miéling 25 taun-na Konferensi Asia Afrika
Kiwari dijadikeun puseur "Penelitian dan Pengkajian Masalah Asia Afrika dan Negara-negara Berkembang" nu aya di handapeun Departemen Luar Negeri RI, kalawan kagiatan-kagiatan kayaning diskusi jeung ceramah
Nu ngariksa ieu gedung nyaéta "Pengelola Gedung Merdeka" anu aya di handapeun "Pemerintah Daerah Jawa Barat"
Gedung Yayasan Pusat Kebudayaan (YPK) perenahna aya di Jl
Naripan No.7 Bandung mangrupa salah sahiji gedung tempat pintonan seni kayaning wayang golék, tembang, tari tradisional Sunda, téater, pasanggiri, paméran lukisan atawa seni rupa lianna
Gedung YPK mindeng ogé dipaké pikeun latihan kasenian, seminar, kongrés, rapat, lawungan, diskusi kabudayaan, acara paturay tineung, nepi ka taun 1980-an mah éta gedung téh diséwakeun ka masarakat umum pikeun hajatan jatukrami lantaran waragad akomodasina nu kawatesanan
Sabagéan tina rohanganana kiwari dijadikeun réstoran
Ieu gedung ngaran mimitina nyaéta "Villa Evangeline"
Taun 1904 ieu gedung dipaké kantor badan hukum "NV Javaansche Boekhandel en Drukkerij en handel in schrijfbehoeften" “Medan Prijaji”
Badan hukum nu dijieun ku RM Tirto Adhi Soerjo (1878-1918) medalkeun koran “Medan Prijaji”
Koran nu disarungsum dina basa Malayu éta medal munggaran dina taun 1907 mimitina mah mangrupa koran mingguan sarta medal di Bandung
Tilu taun ti harita, éta koran medal unggal poé iwal ti Juma’ah, Minggu, jeung poé-poé gedé
Nalika jaman Walanda, Gedung YPK mangrupa "Sositét" (Balé Palawungan) nu dingaranan "Ons Genoegen"
Tempat maén bilyar, catur, maén kartu, sarta tempat nongton hiburan nu biasana mangrupa orkés leuleutikan
Dina taun 1930-an, para tokoh pulitik nasional kayaning Bung Karno saparakanca mindeng ngayakeun "vergadering" (rapat) di ieu tempat
Dina périodeu 1950-1980, Gedung YPK kungsi jadi tempat para budayawan Bandung kayaning Seniman Teater Jim Liem (Jim Adilimas), Suyatna Anirun jeung anggota “Studiklub Teater Bandung” (STB); sastrawan Ajip Rosidi, Rustandi Kartakusumah, Rahmatullah Ading Affandie (RAF), jeung réa-réa deui
Kantor LBSS museur di wangunan utama, sedengkeun kantor "Surat Kabar Warta Bandung" jeung "Majalah Sunda" kungsi museur di salah sahiji bagéan rohangan di YPK
Dina périodeu 1960-1990 sawatara koran di Bandung kungsi museur di ieu gedung misalna waé "Warta Bandung", "Harian Berdikari", jeung "Bandung Pos"
Salian ti éta, gedung YPK ogé dijadikeun alamat sekretariat sawatara Paguyuban Seni jeung Budaya, misalna waé Caraka Sundanologi
Gedung YPK nu kungsi jadi kantor "Medan Prijaji” ieu kiwari jadi gedung kasenian
Ibing Kusmayatna atawa Radén Aang Kusmayatna Kusumadinata ogé dipikawanoh minangka Kang Ibing () nyaéta salah saurang inohong Sunda, tukang bodor, ogé anu panaratas grup bodor De'Kabayan
Kang Ibing téh nyaéta anak ti papasangan Radén Suyatna Kusumahdinata jeung Radén Kusdiyah
Tamat ti SMA anjeunna nuluykeun ka Jurusan Bahasa Rusia Fakultas Sastra UNPAD nepi ka lulus jadi sarjana muda
Nalika mahasiswa kungsi jadi Pupuhu Kasenian Daya Mahasiswa Sunda DAMAS, "Penasihat" Departemen Kesenian UNPAD, sarta jadi asistén dosén Fakultas Sastra
Taun 1986, di Bandung loba radio swasta niaga kayaning Radio Mara 27
Ibing ngamimitian karirna ti dinya salaku nu sok siaran di radio sarta nu ngokolakeun acara obrolan rinéh, bodor tapi pinuh ku kritik dina Radio Mara
Kalawan lentong Sundana nu has sarta cara mawakeun acara nu ngalér ngidul kumaha karep jadi hiji hal nu unik tur dipikaresep ku masarakat
Bareng jeung Aom Kusman, Suryana Patah, Wawa Sofyan,sarta Ujang nyieun grup lawak “de Kabayan” (1970-an)
Taun 1975 jadi tokoh utama dina pilem "Si Kabayan" kalawan produserna Tuty Suprapto
Tuluy maén pilem-pilem lianna kayaning "Aténg the Godfather" (1976), "Apanya Dong" (1985), "Si Kabayan dan Gadis Modéren" (1990), "Bang Kojak" (1977), "Boss Carmad" (1990), "Komar Si Glen Kemon Mudik" (1990), "Warisan Terlarang"(1990), jeung "Di Sana Senang Di Sini Senang" (1990)
De’ Kabayan nyaéta salah sahiji grup lawak asal dayeuh kembang anu diwangun luhur 5 jalma personil, nyaéta A"om Kusman, Kang Ibing, Suryana Fatah, Wawa Sofyan sarta Mang Ujang"
De’ Kabayan midang munggaran dina kisaran taun 1976, benerna sanggeus diwangunna De’ Kabayan mangsa Kang Ibing cikénéh bérés maén film Si Kabayan babarengan Lenny Marlina (anu maénkeun Nyi Iteung) sarta Sofyan Sharna (Sutradara) dina taun 1975
Saban personél mibanda ciri has unggal dina memerankan perannya
Kang Maman landian kang Ibing ngawakilan urang Sunda anu ‘culun’, ku culunna bisa nyieun keuheul lawan ngomong
Aom Kusman nyaéta sosok “playmaker”, pangatur anu calakan keur nyieun alur piomongeun anu biasana jadi sosok pang ‘waras‘ dina saban carita, Suryana Fatah landian Koh Holiang nyaéta sosok etnis Tionghoa anu teu daék éléh, Wawa Sofyan landian mas Sastro jadi urang Jawa anu saeutik calutak, pamungkas aya Ujang kitu deui urang Sunda anu saukur palengkap sarta alok (anu méré eupan pikaseurieun)
Di éra 80-an kasét lawak memang lain barang anu langka
Sajaba TVRI sarta sagala rupa pentas, éksistensi jumplukan lawak loba dirojong ku penjualan kaset rékaman mangrupa lawakan sarta lagu-lagu maranéhanana
Sajaba De Kabayan aya Surya Grup, Warung Kopi (Warkop) Prambors, Jayakarta Grup, Pancaran Sinar Petromaks, nepi ka Sersan Prambors
Group Lawak De’ Kabayan ngaluarkeun runtuyan carita, di antarana: "Kang Maman Mencari Anak Anjing", hiji carita romantis, carita antara pancén, asih sarta anak anjing
Aya ogé "Bebesanan, Ngaronda," sarta "Kang Maman Mencari Gadis Jujur," kalawan para palaku : Charles Bronson minangka Kang Ibing, Alan Delon minangka Aom Kusman, David Cion minangka Suryana Fatah, Pernando Sanco minangka Wawa Sofyan, sarta Roger More minangka Ujang
Dibantuan ku ratusan buntut reungit minangka figuran
Ogé di dukung ku béntang-béntang kaceluk kaliber dunya : Boderek minangka seksi konsumsi, Larry Homs minangka seksi kaamanan, Nowskinsky minangka seksi angkutan, sarta Brooke Shield Salon minangka tata rias
Produksi De’ Kabayan anu geus méakkeun waragad jutaan sen. Dibéntangan ku Aom Kusman, Wawa Sopyan, Suryana Fatah, Mang Ujang, sarta Kang Ibing
Maén dina film
Sanggeus suksés ngalakonan dunya lawak, dina taun 1975 Kang Ibing mimiti ngarambah ka dunya layar lébar kalawan ulin dina film dijudulan Si Kabayan arahan sutradara "Tutty Suprapto"
Majar, dipilihkan Kang Ibing pikeun maénkeunn sipat Si Kabayan anu mangrupa inohong legendaris dina carita rahayat Pasundan alatan Tutty Suprapto ngarasa kataji kana gaya ngomong Kang Ibing waktu masih jadi nu mawa acara di Radio Mara
Taun-taun saterusna Kang Ibing mimiti milu kalibet dinasababaraha film layar lébar séjénna, kawas: Jadi Da'i
Ngasupan éra 90 sarta 2000-an, dibarengan ku nambahan umur sarta mencarna anggota De Kabayan alatan kasibukan séwang-séwangan, Kang Ibing sacara lalaunan mimiti ninggalkeun dunya hiburan sarta pindah ka dunya religi
Manéhna jadi saurang Da’i atawa Penceramah Agama
Waktu jadi Da’i, lalaki anu kungsi nyekel kalungguhan minangka Diréktur salah sahiji bioskop di Dayeuh Bandung éta mindeng mikeun ceramah ka sagala rupa tempat, ti mimiti wewengkon pilemburan sarta pakotaan di wewengkon Indonésia nepi ka ka mancanagara, kawas Timor Timur sarta Australia
Téma ceramahana umumna ngait masalah kasapoé jeput anu dibarengan kalawan gaya humor anu calakan sarta seger, ku kituna gampang ditarima ku anu ngadangukeunana
Minangka catetan, di antara-antara kasibukanana minangka saurang Da’i, Kang Ibing kungsi kénéh neuleuman hobi lianna, nyaéta miara domba aduan
Pikeun pangaresepna éta anu hiji ieu Kang Ibing henteu ajrih-ajrih nyokot jukut sorangan di galengan sérang anu aya di kira-kira komplek padumukanana di Pandan Wangi Ciwastra Bandung
Sanggeus suksés jadi saurang pelawak, béntang film sarta ogé Da’i, dina tanggal "19 Agustus 2010" lalaki anu resep banyol ieu dipundut ku Nu Kawasa
Serangan jantung anu jadi cukang lantaran pupus anjeunna
Panyakit ieu ogé dirandapan saprak 15 taun katukang
Saméméh maot, Kang Ibing humandeuar seueul, lieur, saterusna utah
Kang Ibing maot alatan ngalaman perdarahan alatan geubis di jero kamar mandi imahna
Manéhna kunsi dibawa ka Rumah Sakit Al Islam Bandung
saméméh nafas pamungkasna dina jam 20.45 WIB
Rencanana Kang Ibing baris dimakamkan di TPU Gunung Puyuh, Sumedang, deukeut ka astana pahlawan Indonésia asal Acéh Cut Nyak Dhien, dina poé Jumaah 20 Agustus 2010
Mulangna Kang Ibing henteu ngan ninggalkeun kasedih pikeun kaum barayana, ogé pikeun lolobana bangsa Indonésia
Kang Ibing disemayamkeun di imah duka di Jl
Kencana Wangi No.70 Komplek Pandan Wangi Kalurahan Buahbatu, Kacamatan Buahbatu, Bandung
Layonna dimakamkan di Gunung Puyuh Sumedang
Bakicot disebut ogé balakicot, blekecot, téngék atawa kéong racun; "Achatina fulicia Bowdich"
Kéong gedé nu hirup di darat
Wangun cangkangna kerucut tur buleud di handapna, panjangna kurang leuwih 13 cm kalawan garis tengah 5 cm
Warnana coklat kabodas-bodasan atawa kakonéng-konéngan
Kaasup kana sato "mollusca" ti kelas "Gastropoda" nu hartina leumpang maké beuteung
Bakicot mangrupa sato nu asalna ti Afrika Timur
ku lantaran gampang anakanana, bakicot sumebar ka sakabéh sakuliah dunya, kaasup ka Indonésia
Di Indonésia mimiti aya di Bogor taun 1922
Kadaharanana sabangsaning tutuwuhan leutik jeung sésa bahan organik
Bakicot resep cicing di tempat nu miboga hawa tiis ogé lembab
ku lantaran kitu, nalika usum ngijih datang, loba bakicot nu bisa ditingali ku urang naplok di sawatara tempat kayaning dina tangkal cau, paré, tangkal tomat, jeung tangkal-tangkal lianna
Cara hirupna nu némpél dina tatangkalan ngabalukarkeun tangkal nu ditempatanna bakal rusak
Alatan hal éta, bakicot dianggap salah sahiji hama nu ngaruksak tatangkalan
Salian ti éta bisa ogé ngabalukarkeun radang otak nu dibalukarkeun ku ayana cacing mata "nematode parasit"
Protein nu aya dina bakicot kurang leuwih 12% per 100 gr dagingna
Zat lainna nu aya dina bakicot di antarana waé lemak, hidrat arang, kalsium, phosphor, sarta vitamin B2
ku lantaran éta salian ti bisa jadi kadaharan pikeun sato inguan kayaning lélé dumbo, ogé mangrupa sumber protein hewani nu miboga kualitas luhung lantaran miboga jumlah asam amino esensial nu lengkep
Loba masarakat nu resep kana kadaharan nu diolahna tina bakicot kayaning saté bakicot, baso bakicot, rémpéyék bakicot jeung kiripik bakicot
Kiwari bakicot loba dikumpulkeun pikeun dijadikeun komoditas ekspor
Lantaran di nagara batur mah bakicot téh kaasup kana kadaharan élit
Loba nagara nu mikahayang bakicot kayaning Prancis, Jerman, sarta Jepang pikeun dijadikeun olahan kadaharan
Di Perancis, kadaharan olahan bakicot miboga ngaran "escargots de bourguignonne" nu hartina bakicot nu dibeuleum maké anggur jeung mantega bumbu ("herb butter")
Di Indonésia geus aya sababaraha daérah nu ngamangpaatkeun bakicot jadi komoditi usaha, kayaning sawatara daérah di Jawa Timur, Jawa Barat, Sumatera, jeung Bali
Salian ti éta, bakicot ogé bisa dijadikeun ubar tradisional, lantaran ekstra daging bakicot sarta lendirna nu guna pikeun ngubaran rupa-rupa panyakit, di antarana waé abortus, radang selaput mata, sumilangeun, nyeri huntu, ararateul jeung sajabana
nyaéta program studi munggaran di Nusantara anu nyantumkeun basa daérah minangka ngaran prodi dina tingkat magister
Ieu prodi dimimitian ku ayana Surat Persetujuan di Senat Akademik nomer 070/Senat Akd/UPI-TU/VI2008 tanggal 23 Juni 2008 anu dituturkeun ku turunna SK Réktor UPI nomer 4362/H40/PP/2008 tanggal 23 Juli 2008
Program Magister Pendidikan Bahasa salaku lembaga atikan tingkat pascasarjana anu pangkapiandel dina widang basa jeung budasa Sunda
Mata Kuliah dina Program Studi Pendidikan Bahasa dan Budaya Sunda diwangun ku Mata Kuliah Landasan Kéahlian jeung Mata Kuliah Landasan Kéahlian Pilihan (kalawan kode PS), Mata Kuliah Kaahlian Utama (kalawan kode DR), jeung tugas ahir dina wangun tésis
Salian ti di kampus, dilaksanakeun kuliah lapangan anu saluyu jeung kurikulum
Perkuliahan dirarancang salila tilu seméster jeung saseméster pikeun ngaréngsékeun tésis
anapon rincian mata kuliah salengkepna nyaéta: Tanaga Pangatik
Dosén Mata Kuliah kode PS disadiakeun ku pascasarjana, sedengkeun mata kuliah kode DR diampu ku dosén program studi, di antarana: Salian ti éta ogé diprogramkeun pikeun ngadatangkeun dosén tamu ti mancanagara, sakurang-kurangna sataun sakali
Pupuhu Program Studi Magister Pendidikan Bahasa dan Budaya Sunda nu munggaran nyaéta Dr. Ruhaliah M. Hum
Dina taun 2011, Program Studi Magister Pendidikan Bahasa dan Budaya Sunda narima 14 (opat belas) urang mahasiswa anyar